C 257/48
HR
Službeni list Europske unije
4.7.2022.
Tužba podnesena 19. svibnja 2022. – PB/SRB (Predmet T-293/22) (2022/C 257/62) Jezik postupka: francuski Stranke Tužitelj: PB (zastupnica: N. de Montigny, odvjetnica) Tuženik: Jedinstveni sanacijski odbor (SRB) Tužbeni zahtjev Tužitelj od Općeg suda zahtijeva da: — poništi odluku predsjednika SRB-a od 16. srpnja 2021. kojom tužitelj nije razvrstan po završetku postupka razvrstavanja za 2021.; — poništi, u mjeri u kojoj je to potrebno, odluku SRB-a od 14. veljače 2022.
kojom je odbijena njegova žalba od 15. listopada 2021.
protiv odluke o njegovom nerazvrstavanju; — naloži tuženiku snošenje troškova.
Tužbeni razlozi i glavni argumenti U prilog osnovanosti svoje tužbe tužitelj iznosi sedam tužbenih razloga. 1.
Prvi tužbeni razlog, koji se temelji na povredi postupovnih pravila koja se primjenjuju na provedbu postupka razvrstavanja, kako je predviđen člankom 5.
Općih provedbenih odredbi članka 54.
Uvjeta zaposlenja ostalih službenika Europske unije (u daljnjem tekstu: OPO). 2.
Drugi tužbeni razlog, koji se temelji na pogrešnoj analizi članka 4.
OPO-a i pogrešne ocjene razine odgovornosti u odnosu na funkciju a ne u odnosu na stupanj. 3.
Treći tužbeni razlog, koji se temelji na povredi poslovnika mješovitog odbora za razvrstavanje i obveze sastavljanja izvješća o svakoj evaluaciji. 4.
Četvrti tužbeni razlog, koji se temelji na povredi prava uvida u dokumente i povredi načela transparentnosti, predvidljivosti i pravne sigurnosti i postojanju pristranosti, barem objektivne, zbog nedostatka informacija u nekoliko stadija postupka. 5.
Peti tužbeni razlog, koji se temelji na povredi obveze obrazlaganja i pogreškama počinjenima na popisu ocjenjenih čimbenika. 6.
Šesti tužbeni razlog, koji se temelji na povredi Priloga II.
OPO-u i postavljenog prosječnog cilja. 7.
Sedmi tužbeni razlog, koji se temelji na očitoj pogrešci u ocjeni tužiteljeva dosjea, njegovih zasluga i njegova staža u usporedbi s kolegama iz iste uprave.
Tužba podnesena 20. svibnja 2022. – Crush Series Publishing/EUIPO – Mediaproduccion (The Crush Series) (Predmet T-295/22) (2022/C 257/63) Jezik na kojem je tužba podnesena: engleski Stranke Tužitelj: Crush Series Publishing s.r.o. (Prag, Češka Republika) (zastupnik: D.-M.
Belciu, odvjetnik) Tuženik: Ured Europske unije za intelektualno vlasništvo (EUIPO) Druga stranka pred žalbenim vijećem: Mediaproduccion SLU (Barcelona, Španjolska)